मेरा नाम मे-ली खो है और मैं एक डिजाइनर और एक आविष्कारक हूँ।
मैं कुछ चीज़ें एप्पल के लिए डिज़ाइन की हैं, और अब मैं बच्चों के लिए उत्पाद डिज़ाइन करती हूँ, ताकि वे स्कूल
में आराम से समय व्यतीत कर सकें।
मेरा दूसरा काम है DJ और डांसिंग।
कंप्यूटर हर जगह हैं!
वे लोगों की जेब में हैं, वे लोगों की कारों में हैं, लोगों ने उन्हें अपनी कलाई पर पहन रखा है।
वे अभी आपके बैग में हो सकते हैं।
लेकिन कंप्यूटर को कंप्यूटर क्या बनाता है?
कंप्यूटर को कंप्यूटर क्या बनाता है?
और यह कैसे काम करता है?
नमस्ते, मेरा नाम नैट है! मैं Xbox के मूल डिज़ाइनरों में से एक था।
मैं सात साल की उम्र से कंप्यूटर पर काम कर रहा हूँ और अब मैं आभासी वास्तविकता पर काम करता हूँ।
मनुष्य के रूप में, हमने हमेशा समस्याओं को हल करने में मदद करने के लिए टूल्स बनाए हैं।
व्हीलबैरो, एक हथौड़ा, या प्रिंटिंग प्रेस, या ट्रैक्टर-ट्रेलर जैसे टूल्स।
इन सभी आविष्कारों ने हमारी मैनुअल काम में मदद की है।
समय के साथ, लोगों ने आश्चर्य करना
शुरू कर दिया कि क्या हमारे कार्यों, जैसे प्रश्न हल करना या आसमान में तारों को
ट्रैक करना आदि में सहायता के लिए कोई मशीन डिज़ाइन और निर्मित की जा सकती है।
गंदगी और पत्थर जैसी भौतिक चीज़ों को हटाने या मैनिपुलेट करने के बजाय,
इन मशीनों को जानकारी को मैनिपुलेट करने के लिए डिज़ाइन करना होगा।
जैसे कि कंप्यूटर विज्ञान के अग्रणी लोगों ने सोचा कि थिंकिंग मशीन को कैसे डिज़ाइन किया जाए,
उन्होंने महसूस किया कि इसे चार अलग-अलग कार्य करने होंगे।
उसे इनपुट लेना होगा, जानकारी को स्टोर,
संसाधित करना
होगा और फिर परिणामों को आउटपुट करना होगा।
अब यह सरल लग सकता है,
लेकिन ये चार चीजें सभी कंप्यूटरों के लिए सामान्य हैं।
यही कंप्यूटर को कंप्यूटर बनाता है।
शुरुआती कंप्यूटर यांत्रिक लीवर और गियर के साथ
लकड़ी और धातु से बने थे।
20 वीं शताब्दी तक, हालांकि, कंप्यूटरों ने विद्युत घटकों का उपयोग करना शुरू कर दिया।
ये शुरुआती कंप्यूटर वास्तव में बड़े और वास्तव में धीमे थे।
एक कमरे के आकार कंप्यूटर बुनियादी गणित की समस्या दूर करने में घंटों लगा सकता है।
ये मशीनें चमचमाती, विभिन्न रंगों की धातु और कई चमकती रोशनी से बनी हैं।
कंप्यूटर ने बेसिक कैलकुलेटर के रूप में शुरुआत की,
जो उस समय पहले से ही बहुत बढ़िया था, और वे केवल संख्याओं में फेरबदल कर रहे थे।
लेकिन अब हम उन्हें एक-दूसरे से बात करने, गेम खेलने, रोबोट को नियंत्रित करने और कोई भी ऐसा
काम करने के लिए इस्तेमाल कर सकते हैं, जिसकी हम कल्पना करते हैं।
आधुनिक कंप्यूटर उन पुरानी मशीनों की तरह नहीं दिखते, लेकिन वे अभी भी इन
चार चीजों को करते हैं।
सबसे पहले, हम इनपुट की बात करते हैं।
यह मेरा पसंदीदा है क्योंकि आप या
दूसरे लोग जो कुछ इनपुट करते हैं, कंप्यूटर उनके आधार पर काम करता है।
आप कंप्यूटर को बता सकते हैं कि कीबोर्ड के साथ क्या करना है,
आप उन्हें बता सकते हैं कि माउस, माइक्रोफोन, कैमरा के साथ क्या करना है।
और अब यदि आप अपनी कलाई पर कंप्यूटर पहन रहे हैं, तो यह आपके दिल की धड़कन को सुन सकता है या आपकी कार में,
यह शायद सुन सकता है कि कार क्या कर रही है।
और टचस्क्रीन वास्तव में आपकी उंगली को महसूस कर सकती है, और उसके द्वारा किये जा रहे कार्यों को इनपुट के रूप में लेती है।
ये सभी अलग-अलग इनपुट कंप्यूटर को जानकारी देते हैं, जिसे बाद में मेमोरी में स्टोर किया जाता है।
कंप्यूटर का प्रोसेसर मेमोरी से जानकारी लेता है।
यह इसे मैनिपुलेट करता है या एल्गोरिथ्म इस्तेमाल करके इसे बदलता है, जो कि
केवल कमांड की एक श्रृंखला है।
और फिर यह संसाधित जानकारी को फिर से मेमोरी में संग्रहीत करने के लिए वापस भेजता है।
यह तब तक जारी रहता है जब तक कि संसाधित जानकारी आउटपुट होने के लिए तैयार नहीं होती।
कंप्यूटर कैसे जानकारी आउटपुट करता है, यह इस पर निर्भर करता है कि उसे क्या करने के लिए डिज़ाइन किया गया है।
कंप्यूटर डिस्प्ले टेक्स्ट, फोटो, वीडियो या इंटरेक्टिव गेम दिखा सकता है - यहां तक कि आभासी वास्तविकता भी!
कंप्यूटर के आउटपुट में रोबोट को नियंत्रित करने के लिए सिग्नल भी शामिल हो सकते हैं।
और, जब कंप्यूटर इंटरनेट से जुड़ते हैं, तो एक कंप्यूटर का आउटपुट
दूसरे के लिए इनपुट बन जाता है, और इसके विपरीत।
आज हम जो कंप्यूटर इस्तेमाल कर रहे हैं, वे पहले की थिंकिंग मशीनों से बिल्कुल अलग हैं।
और कौन जानता है कि भविष्य के कंप्यूटर क्या होंगे?
मुझे उम्मीद है कि आपको यह तय करने में मदद मिलेगी कि आप भविष्य के कंप्यूटर को कैसा दिखना चाहते हैं।
लेकिन सभी कंप्यूटरों में, उनके द्वारा इस्तेमाल की जाने वाली विभिन्न प्रकार की प्रौद्योगिकी पर ध्यान दिए बिना,
वे हमेशा उन चार चीजों को कर रहे होते हैं।
वे जानकारी लेते हैं,
वे इसे डेटा के रूप में स्टोर करते हैं,
वे इसे संसाधित करते हैं,
और फिर वे परिणामों को आउटपुट करते हैं।